সোনারগাঁয়ে খাবারের অভাবে কেউ মারা যাবে না: এমপি খোকা
করোনাভাইরাসের থাবায় থমকে গেছে গোটা পৃথিবী। আক্রান্ত হাজার হাজার রোগী যোগ হচ্ছেন লাশের মিছিলে। মহামারীর এমন দৃশ্য কোনদিন দেখেনি বিশ্ব। 







বাংলাদেশেও হানা দিয়েছে প্রাণঘাতী এ ভাইরাস। আতংক, উদ্বেগ আর উৎকন্ঠার মধ্যে মানুষ এখন ঘরবন্দি। এমতাবস্থায় নারায়ণগঞ্জের সোনারগাঁয়ে খাবারের অভাবে কোন লোক মারা যাবে না বলে ঘোষণা দিয়েছেন নারায়ণগঞ্জ-৩ (সোনারগাঁ) আসনের সংসদ সদস্য, জাতীয় পার্টির অতিরিক্ত মহাসচিব, প্রেসিডিয়াম সদস্য ও কেন্দ্রীয় সেচ্ছাসেবক পার্টির সভাপতি লিয়াকত হোসেন খোকা। 




গত সোমবার ও মঙ্গলবার রাতে উপজেলার মোগরাপাড়া ইউনিয়নের হাবিবপুর গ্রামে ও বৈদ্যেরবাজার ইউপির সাহাপুর গ্রামে দুঃস্থ, অসহায় ও নিম্ন আয়ের পরিবারের মাঝে চাল, ডাল, লবন, আলুসহ বিভিন্ন নিত্যপ্রয়োজনীয় পণ্যসামগ্রী ও নগদ অর্থ বিতরণের সময় সংসদ সদস্য এ ঘোষণা দেন। 
এমপি খোকা বলেন, আপনারা ঘরে থাকুন, আমি আপনাদের ঘরে ঘরে খাবার পৌছে দেবো। এসময় অন্যদের মধ্যে উপস্থিত ছিলেন- সোনারগাঁ উপজেলা নির্বাহী কর্মকর্তা মো. সাইদুল ইসলাম, উপজেলা স্বাস্থ্য কর্মকর্তা ডা. পলাশ কুমার সাহা, সোনারগাঁও উপজেলা ক্রিড়া সংস্থার সাধারণ সম্পাদক ও জাতীয় পার্টির কেন্দ্রীয় নির্বাহী কমিটির সদস্য আবু নাইম ইকবাল।
সংসদ সদস্য লিয়াকত হোসেন খোকা বলেন, প্রধানমন্ত্রীর গৃহিত প্রদক্ষেপে করোনাভাইরাসের কারণে গৃহবন্দি কোন মানুষ যাতে খাবারের অভাবে মারা না যায় সেই ব্যাপার কাজ করছেন তিনি। 
প্রতিদিন চাল, ডাল, লবন, আলুসহ  বিভিন্ন নিত্যপ্রয়োজনীয় দ্রব্যসামগ্রী দুঃস্থ, অসহায় ও নিম্ন আয়ের পরিবারের মাঝে বিতরণ অব্যাহত রেখেছেন। পাশাপাশি জীবাণুনাশক, হ্যান্ড স্যানিটাইজার ও মাস্ক বিতরণ করছেন। 
যতদিন পরিস্থিতি স্বাভাবিক না হবে ততদিন তিনি এ কার্যক্রম অব্যাহত রাখবেন। তিনি বলেন, ত্রান সামগ্রী বিতরণের সময় সবাইকে সুরক্ষিত রাখতে নিজেই গোল চিহ্ন দিয়ে সামাজিক দূরত্ব বজায় রাখেন। 
সবাইকে ঘরে থাকতে ও করোনাভাইরাস সম্পর্কে আরও বেশি সচেতন হওয়ার আহবান জানান।
এরআগে টানা ১৫দিন তিনি করোনাভাইরাস প্রতিরোধে নানা সচেতনতামূলক পরামর্শ, জীবাণুনাশক হ্যান্ড স্যানিটাইজার ও মাস্ক বিতরণ করেন।

করোনাভাইরাসের থাবায় থমকে গেছে গোটা পৃথিবী। আক্রান্ত হাজার হাজার রোগী যোগ হচ্ছেন লাশের মিছিলে। মহামারীর এমন দৃশ্য কোনদিন দেখেনি বিশ্ব।